Publication: Magyar Közlöny
Issue: MK-2008-84 (Year: 2008, Number: 84)
Era: 2004-2010
Section: 1/1990. (VIII. 21.) IKM rendelet negyedik szakaszát és annak mellékletét, amely az egészségre ártalmas munkakörben foglalkoztatottak jogait biztosította például a vegyiparban és a kohászatban. A döntés indokolása szerint a június
Paragraph Index: 1338

2. b) A kormányzati oldal ismertette a Fogyasztóvédelmi Tanács létrehozásáról szóló elõterjesztést. A munkavállalói oldal a kormányzati oldal elõterjesztését támogatta, azzal a módosító javaslattal, hogy a Fogyasztóvédelmi Tanács összetételét illetõen a munkáltatói és a munkavállalói oldal szervezetenként, konföderációnként 1-1 fõt delegálhasson a testületbe. A munkáltatói oldal – a létrehozandó Tanács összetételére vonatkozó módosításokkal – az elõterjesztést elfogadta. A kormányzati oldal a Fogyasztóvédelmi Tanács összetételére vonatkozó módosító javaslatokra reagálva jelezte aggályát, miszerint a javaslat elfogadása esetén olyan létszámúvá duzzadna a testület, amely ellehetetlenítené a hatékony munkát. Ezzel indokolva kérte a szociális partnereket, szíveskedjenek átgondolni a létszámra vonatkozó elképzeléseiket, s a Fogyasztóvédelmi Tanács hatékony munkavégzése érdekében tekintsenek el javaslatuktól. Az OÉT plenáris ülése végül abban állapodott meg, hogy az OÉT munkavállalói és munkáltatói oldalát egy-egy fõ képviseli, míg az országos gazdasági érdekképviseletek közül – a munkáltatói oldallal történõ egyeztetést követõen – a szociális és munkaügyi miniszter kér fel nyolc szervezetet részvételre a Fogyasztóvédelmi Tanácsba.

Source: https://magyarkozlony.hu/hivatalos-lapok/9a6d9541331256546d4af52d93d8f97379eb18c1/dokumentumok/11068e7f11bd61188d5f8d10983dced31d61a723/letoltes